Document ID: /roh_data/filtered/Billingualer_Corpus_interleaved-de-rm.jsonl.gz/1160

This is a text translated from German to Rumantsch Grischun.
Schutz von Pflegekindern soll verstärkt werden

Der Kanton Graubünden will den Schutz von Pflegekindern verstärken. Die Regierung beabsichtigt dazu, die Rahmenbedingungen für die Aufnahme von Pflegekindern neu zu regeln und die Vermittlung von Kindern an Pflegeplätze einer Bewilligungspflicht zu unterstellen. Die Regierung hat den entsprechenden Entwurf für den Erlass eines Gesetzes über die Aufnahme von Kindern und Jugendlichen zur Pflege und Betreuung sowie zur späteren Adoption für die Vernehmlassung frei gegeben.

Grund für die geplanten Anpassungen sind einerseits Revisionen der eidgenössischen Gesetzgebung. Andererseits legt die neue Kantonsverfassung fest, dass alle wichtigen Bestimmungen durch den Grossen Rat in Form eines Gesetzes zu erlassen sind. Eine wesentliche Neuerung des vorliegenden Gesetzesentwurfs ist, dass zum Schutz der Kinder und Jugendlichen neu deren Vermittlung durch Privatpersonen an Pflegeplätze oder von Pflegeplätzen für Kinder und Jugendliche einer Bewilligungspflicht unterstellt wird. Ebenso bewilligungspflichtig wird die Aufnahme von Kindern und Jugendlichen zur Pflege und Erziehung von weniger als drei Monaten. Ausserdem sieht der Entwurf vor, die bestehende Bewilligungspflicht für die Pflege und Betreuung von Kindern und Jugendlichen bis zum 15. Altersjahr auf das 18. Altersjahr auszudehnen. Als einzige Aufsichtsbehörde für den gesamten Bereich der Familien-, Tages- und Heimpflege wird das kantonale Sozialamt bezeichnet. Das Sozialamt ist ebenfalls als einzige zentrale Behörde zuständig für die Aufsicht über die Vermittlung sowie die Aufnahme von Kindern und Jugendlichen zur späteren Adoption. Im Weiteren werden Bereiche, die der Bund in seiner Verordnung offen formuliert hat, wie beispielsweise die Abgrenzung von der Familienpflege zur Heimpflege konkretisiert.

Die Vernehmlassung dauert bis zum 15. September 2006. Die Unterlagen sind im Internet unter www.jpsd.gr.ch abrufbar.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 20.07.2006

La protecziun d'uffants confidads duai vegnir rinforzada

Il chantun Grischun vul rinforzar la protecziun d'uffants confidads. La regenza ha en quest connex l'intenziun da reglar da nov las cundiziuns generalas per la recepziun d'uffants confidads e da suttametter l'intermediaziun d'uffants a plazzas da tgira ad in'obligaziun da dumandar ina permissiun. La regenza ha deliberà per la consultaziun il sboz correspundent per relaschar ina lescha davart la recepziun d'uffants e da giuvenils per la tgira e per l'assistenza sco er per l'adopziun posteriura.

Il motiv per las adattaziuns planisadas èn d'ina vart las revisiuns da la legislaziun federala. Da l'autra vart fixescha la nova constituziun chantunala che tut las disposiziuns impurtantas ston vegnir relaschadas dal cussegl grond en furma d'ina lescha. Ina novaziun essenziala da quest sboz da lescha è - per la protecziun dals uffants e dals giuvenils - che l'intermediaziun tras persunas privatas a plazzas da tgira u da plazzas da tgira per uffants e per giuvenils è da nov suttamessa a l'obligaziun da dumandar ina permissiun.

La recepziun durant main che trais mais d'uffants e da giuvenils per la tgira e per l'educaziun è medemamain suttamessa a l'obligaziun da dumandar ina permissiun.

Ultra da quai prevesa il sboz che l'obligaziun existenta da dumandar ina permissiun per la tgira e per l'assistenza d'uffants e da giuvenils vegnia extendida dal 15avel onn da vegliadetgna al 18avel onn da vegliadetgna. L'uffizi chantunal dal servetsch social vegn numnà sco suletta autoritad da surveglianza per l'entir sectur da la tgira en famiglia, da la tgira dal di e da la tgira en chasas. Medemamain è l'uffizi dal servetsch social sco suletta autoritad centrala cumpetent per la surveglianza da l'intermediaziun sco er per la recepziun d'uffants e da giuvenils per l'adopziun posteriura. La finala vegnan concretisads secturs che la confederaziun ha laschà averts en sia ordinaziun, sco per exempel la cunfinaziun da la tgira en famiglia e da la tgira en chasas.

La consultaziun dura fin ils 15 da settember 2006. Dals documents pon ins prender invista sut www.jpsd.gr.ch.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 20.07.2006